Analyser fra Fødevarestyrelsen har vist at et parti X-tra riskager overskrider grænseværdien for et kræftfremkaldende stof. Produktet er solgt i Kvickly, Super Brugsen, Brugsen, Dagli Brugsen og via Coop.dk mad. Det er stoffet uorganisk arsen, som riskagerne indeholder for meget af. Bedst før datoen på produktet er d. 5.2.2020. Hvis man har købt produktet, bør det kasseres eller leveres tilbage til butikken.
X-tra riskager fra Coop Danmark tilbagekaldes, da Fødevarestyrelsen har påvist for stort indhold af kræftfremkaldende stof.